伊丹十三

伊丹十三係日本嘅一個導演同埋演員。

生平
原本叫池內岳彦嘅伊丹十三，1933年響日本京都出世，爸爸喺日本出名導演伊丹萬作。伊丹十三周身刀，身兼設計師、專欄作家、雜誌編輯、演員多種身份。佢憑日本電影市川崑導演嘅《細雪》同森田芳光導演嘅《家族遊戲》兩度贏到最佳男配角獎。到咗51歲，佢先至執起導演筒，拍出第一齣電影《葬禮》，展開佢嘅導演生涯，一生一共導演咗十齣電影，以批判性強，風格多變聞名。

1992年，佢喺拍出《民暴之女》後，惹來黑幫暴力團夥憎惡，受到襲擊，面部、頸部被刺傷，一度要入院治理。事後佢強硬回應：「我唔會氣餒，我會用電影貫徹自由！」

1997年12月20號，伊丹十三被發現倒臥喺東京都港區麻布台佢辦公室外嘅停車場。日本警方之後發現一封打字嘅「遺書」，內容聲稱以死證明自己清白，放是警方判定佢跳樓自殺身亡。不過，伊丹十三好友、名導演大島渚質疑伊丹十三唔係為咗緋聞會去自殺嘅人，完全唔合佢嘅性格，又質疑伊丹十三寫得一手好字，就算要留下遺書，都應該用手寫，而唔係打字稿。伊丹死後三個月，NHK播放特輯，指佢係死前五日，仍然追訪醫療廢物棄置醜聞。2008年，暴力團夥「後藤組」一個成員，向美國記者Jack Adelstein透露，承認將事件佈局為自殺，仲話佢哋五個人當日將伊丹十三帶到天台，用鎗指嚇佢一係就跳樓，唔係就一鎗打爆佢塊面。伊丹揀咗跳樓，結果冇命。

作品
導演作品
1984《葬禮》
1985《蒲公英》
1987《查之女》
1988《查之女續集》
1990《鴻運女》
1992《民暴之女》
1993《大病人》
1995《靜靜的生活》
1996《超市之女》
1997《被監護之女》

攷

日本男演員
日本電影導演